నాశిక్ జిల్లా
మహారాష్ట్ర రాష్ట్ర 37 జిల్లాలలో నాసిక్ జిల్లా (హిందీ:) ఒకటి. నాసిక్ పట్టణం జిల్లాకేంద్రంగా ఉంది. జిల్లావైశాల్యం 15,530 చ.కి.మీ.
జిల్లా ఉత్తర సరిహద్దులో ధూలే జిల్లా, తూర్పు సరిహద్దులో జలగావ్ జిల్లా, ఆగ్నేయ సరిహద్దులో ఔరంగాబాద్ జిల్లా, దక్షిణ సరిహద్దులో అహమ్మద్ నగర్ జిల్లా, వాయవ్య సరిహద్దులో థానే జిల్లా, పశ్చిమ సరిహద్దులో గుజరాత్ రాష్ట్రంలోని వల్సద్ జిల్లా మరియు నవ్‌సరి జిల్లా మరియు నైరుతీ సరిహద్దులో డంగ్ జిల్లా ఉన్నాయి.
సయాద్రి పర్వతావళి జిల్లా ఉత్తర భూభాగం నుండి దక్షిణ భూభాగం వరకు విస్తరించి ఉన్నాయి. పశ్చిమ భూభాంలోని కొన్ని గ్రామాలు వరకు కొండప్రాంతం విస్తరించి మద్యలో నదీ ప్రవాహాలు ఉన్నాయి. ఇక్కడ భూమి స్వల్పంగా మాత్రమే వ్యవసాయానికి అనుకూలంగా ఉంటుంది. పశ్చిమ భూభాగంలోని దిగువభూమి దామన్ గంగా నది వంటి పలు నదులు ప్రవహిస్తూ ఉన్నాయి. ఈ నదులు అరేబియన్ సముద్రంలో సంగమిస్తిన్నాయి.
జిల్లాలోని తూర్పు భూభాగం అధికంగా దక్కన్ పీఠమూమిలో భాగంగా ఉంది. ఇది వ్యవసాయ అనుకూలమైన భూమి. తూర్పు మరియు పడమరలుగా విస్తరించి ఉన్న చందర్ పర్వతావళి పీఠభూమిని విడదీయటంలో ప్రధాన పాత్ర వహిస్తింది. ఈ జిల్లాలో జన్మించిన గోదావరి నది తూర్పుగా ప్రవహిస్తూ బంగాళాఖాతంలో సంగమిస్తుంది. 
చండేర్ పర్వతావళికి దక్షిణంలో ప్రవహిస్తున్న వాగులు సెలఏర్లు మరియు కద్వ, దామా నదులు గోదావరి నదిలో సంగమిస్తూ ఉన్నాయి. చందర్ పర్వతావళికి ఉత్తరంలో ప్రవహిస్తున్న గిర్నా మరియు మౌసం నదులు తపతి నదిలో సంగమిస్తున్నాయి.
18వ శతాబ్దంలో నాసిక్ ప్రాంతం మరాఠా సమాఖ్యలో భాగంగా ఉండేది. నాశిక్ ప్రాంతం మీద మరాఠా పేష్వా ఆధీనంలో ఉండేది. జిల్లాలో పలు హిల్ ఫోర్ట్ (కొండ కోటలు ఉన్నాయి). 1818 నాటికి ఈ జిల్లా పేష్వా పాలన తరువాత బ్రిటిష్ ప్రభుత్వంలో భాగంగా మారింది. నాసిక్‌ప్రాంతం బ్రిటిష్ ఇండియాలోని బాంబే ప్రెసిడెన్సీలోని ముందుగా కందేష్ మరియు అహమ్మద్‌నగర్ జిల్లాలో భాగంగా ఉండేది. 1869లో నాసిక్ జిల్లా రూపొందించబడింది. 1901 లో జనసంఖ్య 816,504. 1890 - 1901 మద్య కాలంలో జనసంఖ్య 3% క్షీణించింది. 
జిల్లాలో ప్రధానంగా సజ్జలు, గోధుమలు, పప్పుధాన్యాలు, నూనె గింజలు, పత్తి మరియు చెరుకు పండుతుంది. జిల్లాలో అధికంగా ద్రాక్షతోటలు మరియు పండ్ల తోటలు ఉన్నాయి.
యోలాలో సిల్క్ నేత మరియు పత్తి వస్త్రాలు తాయారీకి ప్రసిద్ధి చెందింది. మాలేగావ్ వద్ద పిండిమిల్లులు అధికంగా ఉన్నాయి. మన్మద్ మరియు ఇగత్‌పూర్ వద్ద రైల్వే వర్క్‌షాపులు అధికంగా ఉన్నాయి. మాలేగావ్ వద్ద కంటోన్మెంటు ఉంది. 
షరన్‌పూర్ వద్ద క్రిస్టియన్ గ్రామం మరియు అనాథశరణాలయం ఉన్నాయి. దీనిని 1854లో క్రైస్తవ మిషనరీ స్థాపించింది. 1861లో జిల్లాలో " గ్రేట్ ఇండియన్ పెనింసులా రైల్వే " రైలు మార్గనిర్మాణం పూర్తి అయింది. 1878లో మన్మద్ మరియు దౌంద్ జిల్లాల మద్య నార్తీస్ట్ లైన్ నిర్మాణం పూర్తి అయింది. పూనా జిల్లావరకు ఆగ్నేయ రైలు మార్గం నిర్మాణం పూర్తి అయింది. 
1947 - 1960 మధ్యకాలంలో నాసిక్ ప్రాంతం బాంబే రాష్ట్రంలో భాగంగా ఉండేది. తరువాత మహారాష్ట్రా మరియు గుజరాత్ లలో భాగంగా విభజించబడింది.
నాసిక్ జిల్లాలో గరిష్ఠంగా 1960 మే 12న ఉష్ణోగ్రత 42.4 డిగ్రీల సెల్షియస్ నమోదైంది. అత్యంత కనిష్ఠంగా 1945 జనవరిలో 0.6 డిగ్రీల సెల్షియస్ నమోదైంది.
నాసిక్ ప్రాంతంమంతా బసాలిక్ లావా ప్రవాహించింది. లావాప్రవాహం మైదానపు ఎత్తును పెంచి ఈ ప్రాంతాన్ని పీఠభూమిగా మార్చింది. ఈ లావా ప్రవాహాలు పొరలుపొరలుగా ఉండి భూభాగానికి ఒక ప్రత్యేకత తీసుకువచ్చాయి. గోదావరి జలాలు తీసుకువచ్చిన వండ్రుమట్టి కారణంగా నదీ తీరంవెంట పలుచని భూమి పొర ఏర్పడింది. ఈ భూమి బూడిద, నలుపు, ఎరుపు మరియు గులాబీ వర్నాలతో ఉంటుంది.
జిల్లాలో ప్రధానంగా మరాఠీ భాష వాడుకలో ఉంది. ఉత్తర భాగంలో అహిరాని, భిల్లి భాషలు కూడా స్వల్పంగా వాడుకలో ఉన్నాయి. ఆధ్యాత్మిక కేంద్రాలయిన నాసిక్, త్రియంబకం వంటి ప్రదేశాలలో పురాతన భారతీయ భాష అయిన సంస్కృతం వాడుకలో ఉంది.
పరిపాలనాపరంగా, జిల్లా 15 తాలూకాలు, 4 ఉప విభాగాలు ఉన్నాయి:
కొత్తగా రూపొందిస్తున్న మలెగాగ్ జిల్లాలో :- మలేగావ్, నందగావ్, డియోల, బగ్లాన్ మరియు కల్వాన్ తాలూకాలు చేర్చాలని ప్రతిపాదించబడింది.నాసిక్ జిల్లాలో ప్రతి ప్రతి పన్నెండు సంవత్సరాలకు కుంభ మేళా జరుగుతుంది.
Chandwad